Positiivisessa luottotietorekisterissä lukee "siirretty" lainasi tiedoissa, kun lainasi on siirtynyt Nordea Bank Oyj:lta Nordea Kiinnitysluottopankki Oyj:lle. Nordea Kiinnitysluottopankki Oyj on Nordea Bank Oyj:n omistama tytäryhtiö, joka on perustettu vuonna 2016. Nordea Kiinnitysluottopankki vastaa asuntorahoituksesta sekä asuntovakuudellisten, katettujen joukkovelkakirjojen liikkeeseenlaskusta. Nordea Kiinnitysluottopankkiin on siirretty asiakkaiden lainat, joiden vakuutena on asuinkiinteistö tai asunto-osake.